### Beslutninger

Tilbagesendes til Borgmesterens Afdeling, Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 6. december 2023 har vedtaget Magistratens indstilling i overensstemmelse med erklæring fra Teknisk Udvalg af 29. november 2023.

###

Institut for (X) har opnået bevilling fra Realdania til et samarbejdsprojekt mellem Realdania, [adresse] og Institut for (X).

### Resume

Institut for (X) har september 2022 modtaget bevilling fra Realdania på 6,9 mio. kr. til projektet X2 – Vores kvarter som et samarbejde mellem Realdania, [adresse] og Institut for (X). Projektbeskrivelsen er vedlagt som bilag 1 og bevillingsbrevet fra Realdania som bilag 2.

Der er tale om et transformationsprojekt for de kommunalt ejede bygninger på Godsbanearealerne samt de omkringliggende arealer.

Der er i lyset af Realdanias bevilling brug for en stillingtagen til [adresse] deltagelse i projektet.

Bevillingen har udgangspunkt i et samarbejde, hvor [adresse] primo 2022 tilkendegav at indgå som partner i et forprojekt med Realdania og Institut for (X).

Projekt X2 – Vores kvarter vedrører transformation af tre historiske bygninger samt det omkringliggende landskab/byrum og har siden bevillingen fra Realdania været drøftet administrativt med Institut for (X) og Realdania med henblik på at kortlægge forudsætningerne for projektets gennemførelse.

### Beslutningspunkter

Det indstilles:

At 1) [adresse] indgår som samarbejdspartner i projektet med et beløb på 3,8 mio. kr., hvortil der gives en anlægsbevilling og rådighedsbeløb, der finansieres indenfor byudviklingsøkonomien for Godsbanearealerne og under nedenstående forudsætninger

At 2) der sammen med Realdania og Institut for (X) aftales en proces, der skal sikre fuldendelse af lovliggørelsesprocessen for bygningsforholdene på Institut for (X) som en første fase af projekt X2 – Vores kvarter og som forudsætning for igangsætning af yderligere faser

At 3) det eksisterende lejemål forlænges, så dets varighed er ti år fra projektets opstart

At 4) der fortsat arbejdes med at sikre yderligere fondsfinansiering af projektet.

### Sagsforløb

Udvalg: Magistraten

Dato: 09-10-2023

Tanja Steffensen:

Fremsendes til [adresse] med bemærkning, at Magistraten i mødet den 9. oktober 2023 anbefaler, at byrådet tiltræder Borgmesterens Afdelings, Magistratsafdelingen for Teknik og Miljøs og Magistratsafdelingen for Kultur og Borgerservices indstilling af 29. september 2023.

Magistratsafdelingen for Teknik og Miljø udarbejder notat om lejeniveau og baggrund for indgåelse af aftale om godsbane med Realdania.

Udvalg: [adresse]

Dato: 08-11-2023

Tanja Steffensen:

Fremsendes til Teknisk Udvalg til behandling i henhold til beslutning i byrådets møde den 8. november 2023.

Udvalg: Teknisk Udvalg

Dato: 29-11-2023

Tanja Steffensen: 3

Herbert Jørgensen, Ole Johnsen, Nanni Mathiesen, Caroline Mogensen, Øyvind Jespersen og Kaspar Winther kunne tiltræde indstillingen i overensstemmelse med Magistratens anbefaling.

Bo Mathiasen kunne tiltræde indstillingen med bemærkning om, at Venstre er betrygget i, at lovliggørelsesprocessen er afsluttet senest i første halvår af 2024.